
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
24 ΙΟΥΝΙΟΥ 1991 


ΤΕΥΧΟΣ ΤΕΤΑΡΤΟ αριθμοί φυλλου 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 8,514 στρεμμάτων στη θέση Στε¬ 


φάνι - Λάκκα της κοινότητας Ροβιών Ν. Εύβοιας ... 1 

Κήρυξη οιναδασωτέας έκτασης 2,219 στρεμμάτων στη θέση Βλάχα 

της κοινότητας Δάφνης Ν. Εύβοιας .... 2 

Κήρυξη αναδασωτέας έκτασης 0,39875 στρεμμάτων στη θέση 
Ψωριάρη της κοινότητας Ελληνικών Ν. Εύβοιας .. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 


Καθορισμός ειδικών όρων και περιορισμών δόμησης σε οικόπεδο επί 
των οδών Βασ. Σοφίας 17 και Κουμπάρη 1 στην Αθήνα, όπου 
βρίσκεται το κτίριο του Μουσείου Μπενάκη, το οποίο έχει χαρα- 
κτηρισθεί διατηρητέο . 4 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 837 (1) 

Κήρυξη αναδασωτέας έκτασης 8,514 στρεμμάτων στη θέση Στεφάνι - 
Λάκκα της κοινότητας Ροβιών Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ ' 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 
. όπως τροποποιήθηκε και συμπληρώθηκε μεταγενέστερα με το Ν.Δ. 

532/70 και την 550/16.1.1986 απόφαση του Νομάρχη Εύβοιας 
«περί αναθέσεως αρμοδιοτήτων υπογραφής υπηρεσιακών εγγρά¬ 
φων». 

2. Τις διατάξεις του άρθρου 117 παρ. 3 του Συντάγματος της Χώ¬ 
ρας. 


3. Τις διατάξεις του Ν. 998/79 «περί προστασίας των Δασών κκαι 
των δασικών εν γένει εκτάσεων της χώρας» και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Τις Ηβ/1045/12.4.90, Ηβ/59/19.2.91 και Ηβ/832/ 
29.4.91 αναφορές του Δασαρχείου Λίμνης περί κηρύξεως αναδασω¬ 
τέας έκτασης δάσους 8,514 στρεμμάτων στη θέση Στεφάνι Λάκκα του 
ιδιωτικού δάσους Παλαιοχωρίου, που εκχερσώθηκε πάράνομα έκταση, 
μεν 3,572 στρεμμ. από τον Νικόλαο Βατμανίδη κάτοικο Ροβιών την 
16.11.1982, έκταση δε 4,942 στρεμμ. από τον Ιωάννη Κουρκουλιώτη 
κάτοικο Παλαιοχωρίου τον Ιανουάριο 1990, αποφασίζουμε: 

Κηρύσσουμε αναδασωτέα με σκοπό την διατήρηση του χαρακτήρα 
του δάσους και την προστασία και ανάπτυξη της δασικής βλάστησης με 
τεχνητή αναδάσωση βάσει ειδικού προγράμματος που θα συνταχθεί από 
το Δασαρχείο Λίμνης την έκταση ιδιωτικού δάσους οχτώ στρεμμάτων 
πεντακοσίων δεκατεσσάρων τ.μ. (8,514) στρέμματα), που βρίσκεται 
στη θέση Στεφάνι Λάκκα Κοινότητας Ροβιών Ν. Εύβοιας, προσδιορίζε¬ 
ται από τα στοιχεία Α, 1,2, 3,4,5, 6, 7,8,9,10,11,12,13,14,15, 
16, 17,18, 19, 20, 21, 22, 23, 24, 25, 26, 27, 28, 29, 30, 31, Α 

και έχει όρια: 

Ανατολικά: Ιδιωτικό δάσος Παλαιοχωρίου. 

Δυτικά: Ιδιωτικό δάσος Παλαιοχωρίου. 

Βόρεια: Επαρχιακός δρόμος Ρομιές - Δρυμώνα και έκταση αναδασω¬ 
τέα με 1238/17.4.86 απόφασή μας. · 

Νότια: Ιδιωτικό δάσος Παλαιοχωρίου, 
όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 17 Μαΐου 1991 

Με εντολή Νομάρχη 
Ο Διευθυντής 
ΗΛΙΑΣ Π. ΚΑΠΡΑΛΟΣ 

Αριθ. 901 (2) 

Κήρυξη αναδασωτέου; έκτασης 2,219 στρεμμάτων στη θέση Βλάχα της 
κοινότητας Δάφνης Ν. Ευβοίοις. 

Ο ΝΟΜΑΡΧΗΣ ΕΥΒΟΙΑΣ 
Έχοντοις υπόψη: 

1. Τις διατάξεις του Ν. 3200/55 περί διοικητικής αποκέντρωσης 

όπως τροποποιήθηκε και συμπληρώθηκε μεταγενέστερα με το Ν.Δ. 
532/70 και την 550/16.1.1986 απόφαση του Νομάρχη Εύβοιας 
«περί αναθέσεως αρμοδιοτήτων υπογραφής υπηρεσιακών εγγρά¬ 
φων». I ’ 

2. Τις διατάξεις του άρθρου 117 παρ. 3 του Συντάγματος 1 της Χώ¬ 
ρας. 

3. Τις διατάξεις του Ν. 998/79 «περί προστασίας των Δασών και 
των δασικών εν γένει εκτάσεων της χώρας» και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την Ηβ/605/26.4.91, αναφορά του Δασαρχείου Λίμνης περί 
κηρύξεως αναδασωτέου δάσους 2,719 στρεμμάτων στη θέση Βλάχα 
του διακατεχόμενου δάσους Δάφνης, που εκχερσώθηκε παράνομα από 
τον Παντελή Μωραΐτη κάτοικο Δάφνης Κεχριών κατά το μήνα Οκτώ¬ 
βριο 1990, αποφασίζουμε: 

Κηρύσσουμε αναδασωτέα με σκοπό την διατήρηση του χαρακτήρα 
του δάσους και την προστασία και ανάπτυξη της δασικής βλάστησης με 


τεχνητή αναδάσωση βάσει προγράμματος που θα συνταχθεί από το Δα¬ 
σαρχείο Λίμνης' την έκταση διακατεχόμενου δάσους δύο στρεμμάτων 
διακοσίων δεκαεννιά τ.μ. (2,219 στρεμμάτων), που βρίσκεται στη θέση 
Βλάχα Κοινότητας Κεχριών Ν. Ευβοίοις, προσδιορίζεται από τα στοι¬ 
χεία Α Β Γ Δ Ε % Α και Α' Β' Γ’ Δ’ Ε’ Ζ' Α' και έχει όρια: 

Ιο Τμήμα: 

Ανατολικά: Ρέμα και διακατεχόμενο δάσος Δάφνης. 

■ Δυτικά: Αγρόκτημα Παντελή Μωραΐτη και διακλ. δάσος Δάφνης. 

Βόρεια: Ρέμα και διακατεχόμενο δάσος Δάφνης. 

Νότια: Αγρόκτημα Παντελή Μωραΐτη και διακατ. δάσος Δάφνης. 

2ο Τμήμα: 

Ανατολικά: Αγρόκτημα Παντελή Μωραΐτη και διακλ. δάσος Δάφ- 
νης. 

Δυτικά: Διακατεχόμενο δάσος Δάφνης. 

Βόρεια: Αγρόκτημα Παντελή Μωραΐτη. 

Νότια: Διακατεχόμενο δάσος Δάφνης, 
όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση οιυτή να δημοσιευθεί στην Εφημερίδα της Κυβερνήσεως. 

Χοιλκίδα, 17 Μαΐου 1991 

Με εντολή Νομάρχη 

Ο Διευθυντής 0 

ΗΛΙΑΣ Π. ΚΑΠΡΑΛΟΣ 


ΧΧ6.Α ΙΛΓΡΑΜ Μ Α 

οπό Ίον ΙΤακέΑΛ Κωράιτπ αάεοιαο Αόάνι*.ί-Ι*χοιών 

Αριθ. 1092 (3) 

Κήρυξη αναδασωτέας έκτασης 0,39875 στρεμμάτων στη θέση Ψω- 
ριάρη της κοινότητας Ελληνικών Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ « 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70 και την 550/16.1.1986 απόφαση του Νομάρχη Εύβοιας 
«περί αναθέσεως αρμοδιοτήτων υπογραφής υπηρεσιακών εγγρά¬ 
φων». 

2. Τις διατάξεις του άρθρου 117 παρ. 3 του Συντάγματος της Χώ¬ 
ρας. 

3. Τις διατάξεις του Ν. 998/79 «περί προστασίας των Δασών και 
των δασικών εν γένει εκτάσεων της χώρας» και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την Ηα/1170/10.5.91, αναφορά του Δασαρχείου Ιστιαίας περί 
κηρύξεως αναδασωτέου δάσους 0,39875 στρεμμάτων στη θέση Ψω- 
ριάρη του διακατεχόμενου δάσους Ελληνικών, που εκχερσώθηκε παρά¬ 


νομα από τον Χαράλαμπο Ε. Κρυσταλόγιαννη κάτοικο Ελληνικών κατά 
το μήνα Μάρτιο 1991, αποφασίζουμε: 

Κηρύσσουμε αναδασωτέα με σκοπό την διατήρηση του χαρακτήρα 
του δάσους και την προστασία και ανάπτυξη της δασικής βλάστησης με 
τεχνητή αναδάσωση βάσει ειδικού προγράμματος που θα συνταχθεί από 
το Δασαρχείο Ιστιαίας την έκταση διακατεχόμενου δάσους τριακοσίων 
εννενήντα οχτώ τ.μ. και 75 εκατοστά (0,39875 στρεμμάτων), που βρί¬ 
σκεται στη θέση Ψωριάρη κοινότητας Ελληνικών Ν. Εύβοιας, προσδιο¬ 
ρίζεται από τα στοιχεία Α Β Γ Δ Α και έχει όρια: 

Ανατολικά: Με αγροκτήματα. 

Δυτικά: Με διακατεχόμενο δάσος Χαλεπίου Πεύκης. 

Βόρεια: Με διακατεχόμενο δάσος Χαλεπίου Πεύκης. 

Νότια: Με διακατεχόμενο δάσος Χαλεπίου Πεύκης. 
όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 21 Μαΐου 1991 

Με εντολή Νομάρχη 
Ο Διευθυντής 
ΗΛΙΑΣ Π. ΚΑΠΡΑΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 66031/2871 (4) 

Καθορισμός ειδικών όρων και περιορισμών δόμηση; σε οικόπεδο επί 
των οδών Βασ. Σοφίας 17 και Κουμπάρη 1 στην Αθήνα, όπου βρί¬ 
σκεται το κτίριο του Μουσείου Μπενάκη, το οποίο έχει χαρακτηρι- 
σθεί διατηρητέο. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210) όπως τροποποιήθηκαν με 
το άρθρο 1 (παρ. 1 και2)τουΝ. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α' 91). 

2. Τις διατάξεις του άρθρου 2 παρ. Γ εδ. 11 της 85204/2589/ 
1990 απόφασης του Υπουργού Περιβάλλοντος Χωροταξίας και Δημο¬ 
σίων Έργων «Μεταβίβαση αρμοδιοτήτων του Υπουργού Περιβάλλο¬ 
ντος Χωροταξίας και Δημοσίων Έργων στο Γ ενικό Γ ραμματέα, στους 
Γενικούς Διευθυντές κ.λ.π.» (Β. 808). 

3. Το 50448/2491/91 έγγραφο της Διεύθυνσης Πολεοδομικού 
Σχεδιασμού, Τμήμα παραδοσιακών Οικισμών. 

4. Το 52451/3127/28.3.1991 έγγραφο του Μουσείου Μπενάκη, 
αποφασίζουμε: 

1. Καθορίζονται ειδικοί όροι και περιορισμοί δόμησης στο οικόπεδο 
επί των οδών Βασ. Σοφίας 17 και Κουμπάρη 1 του Δήμου Αθηναίων 
(Ν. Αττικής) όπου βρίσκεται το κτίριο του Μουσείου Μπενάκη, το οποίο 
έχει χαρακτηρισθεί ως διατηρητέο με το από 17.10.1984 Π. Δ/γμα 
(Δ' 28), ως εξής: 

α) Επιτρέπεται η προσθήκη κατ’ επέκταση και καθ' ύψος του διατη¬ 
ρητέου κτιρίου, με πλάγια ελάχιστη απόσταση 3,25 μ. από το δυτικό 
όριο, στο τμήμα του οικοπέδου που φαίνεται με στοιχεία Α, Β, Γ, Δ, Ε, 
Ζ, Η, θ, I, Κ, Α στο σχετικό πρωτότυπο διάγραμμα σε κλίμακα 1:100 
που θεωρείται από τον προϊστάμενο της Διεύθυνσης Τοπογραφικών 
Εφαρμογών με την 66031/2871/1991 πράξη του και που αντίτυπο 
του σε φωτοσμίκρυνση δημοσιεύεται με την παρούσα απόφαση, 
β. Η παραπάνω προσθήκη περιλαμβάνει: 

Το τμήμα (α) με στοιχεία Α, Β, Γ, Λ, Μ, Π, I, Κ,Α που αφορά στην 
κατασκευή τριών (3) υπογείων ορόφων, ισογείου και τεσσάρων (4) ορό¬ 
φων υπεράνω του ισογείου με τα ενδιάμεσα πλατύσκαλα κλιμακοστα¬ 
σίου, με μέγιστο επιτρεπόμενο-ύψος 21,47 μ. υπεράνω του οποίου επι¬ 
τρέπεται η κατασκευή των απολήξεων των κλιμακοστασίων και μηχα¬ 
νοστασίων του δώματος ύψους μέχρι 2,20 μ. και η κατασκευή συμπα¬ 
γούς στηθαίου ύψους μέχρι 1,80 μ. 

’ Το τμήμα (β) με στοιχεία Π, Ν, Ξ, Θ, Π που αφορά στην κατασκευή 
τριών (3) υπογείων ορόφων, ισογείου και δύο (2) ορόφων με δύο (2) 


πλατύσκαλα σε ενδιάμεσες στάθμες με μέγιστο επιτρεπόμενο ύψος 
13,61 μ. υπεράνω του οποίου επιτρέπεται η κατασκευή συμπαγούς 
στηθαίου και κιγκλιδώματος για την ασφάλεια του Μουσείου; ύστερα 
από έγκριση της ΕΠΑΕ. 

Το τμήμα (γ) με στοιχεία Λ, Δ, Ε, Ζ, Η, Ξ, Ν, Μ, Λ που αφορά στην, 
κατασκευή ενός (1) υπογείου ορόφου και ενός (1) ισογείου με μέγιστο 
επιτρεπόμενο ύψος 3,40 μ. υπεράνω του οποίου δύναται να κατασκευα- 
σθεί υάλινο κουβούκλιο ύψους μέχρι 1,10 μ. όπως φαίνεται στο κατά το 
εδ. (α) διάγραμμα ενώ η υπόλοιπη επιφάνεια του δώματος δέον να φυ- 
τευθεί αφού κατασκευασθεί συμπαγές στηθαίο ύψους 0,80 εκ. 

γ) Επιτρέπεται η κατασκευή υπογείου τμήματος κατ’ επέκταση του 
1ου υπογείου με στοιχεία Ρ, Σ, Τ, Υ, Ρ, του οποίου το ανώτατο σημείο 
της οροφής του δεν θα ξεπερνά την διαμορφωμένη στάθμη του εδάφους. 

δ) Ως αφετηρία μέτρησης του ύψους της προσθήκης λαμβάνεται το 
σημείο που βρίσκεται 45 εκατοστά υψηλότερα από το σημείο τομής των 
τριών επιπέδων, των παρόδιων όψεων του διατηρητέου κτιρίου και του 
πεζοδρομίου/ 

ε) Κάτω από τον τρίτο υπόγειο όροφο, στο χώρο των πέδιλων των 
υποστηλωμάτων, επιτρέπεται η κατασκευή λεκάνης περισυλλογής όμ¬ 
βριων υδάτων. 

2. Για την προστασία και πυρασφάλεια του κτιρίου επιβάλλεται κατ’ 
ελάχιστον. 

α) Εγκατάσταση συστήματος πυρανίχνευσης σε όλους τους χώρους 
του Μουσείου. 

β) Εγκατάσταση συστήματος κατάσβεσης με «ΗΑΕΟΝ» σε όλους 
τους χώρους εκθεμάτων και αποθήκευσης. 

γ) Εγκατάσταση μηχανισμών αυτόματης λειτουργίας μέσα στους αε¬ 
ραγωγούς για την απομόνωση των ορόφων. 

3. Η αρχιτεκτονική μελέτη για την προσθήκη εγκρίνεται από την 
Επιτροπή Πολεοδομικού και Αρχιτεκτονικού Ελέγχου (ΕΠΑΕ). 

4. Η 64379/3744/1988 απόφαση του Αναπληρωτή Υπουργού 
Περιβάλλοντος Χωροταξίας και Δημοσίων Έργων «Καθορισμός ειδι¬ 
κών όρων και περιορισμών δόμησης σε οικόπεδο επί των οδών Βασ. Σο¬ 
φίας 17 και Κουμπάρη 1 στην Αθήνα όπου βρίσκεται το κτίριο του Μου¬ 
σείου Μπενάκη, το οποίο έχει χαρακτηρισθεί διατηρητέο» (Δ' 695) κα- 
ταργείται. 

Κατά τα λοιπά ισχύουν οι διατάξεις του από 17.10.84 π. δ/τος (Δ' 
28). 

5. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβρνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Μαΐου 1991 

Με Εντολή Υπουργού 
Ο Γεν. Διευθυντής 

ΚΩΝΣΤΑΝΤΙΝΟΣ ΠΑΥΛΟΠΟΥΛΟΣ 

ΥΠΕΧΩΔΕ 

Δ/ΝΣΗ ΠΟΛΕΟΔ. ΣΧΕΔΙΑΙΜΟΥ (Τμήμα παραδ. οικισμών1 

ΜΟΥΙΕΙΟ ΜΠΕΝΑΚΗ 


ΚΑΘΟΡΙΣΜΟΣ ΕΙΔΙΚΩΝ ΟΡΩΝ ΚΑΙ ΠΕΡΙΟΡΙΣΜΩΝ 
ΔΟΜΗΣΗΣ ΓΙΑ ΑΝΕΓΕΡΣΗ ΝΕΑΣ ΠΤΕΡΥΓΑΣ ΣΤΟ 
ΑΚΙΝΗΤΟ ΤΟΥ ΜΟΥΣΕΙΟΥ ΜΠΕΝΑΚΗ 

